## Pravilnik o izmjenama i dopunama Pravilnika o načinu i uvjetima provedbe modela poticanja proizvodnje

### NN 105/2005 (1.9.2005.), Pravilnik o izmjenama i dopunama Pravilnika o načinu i uvjetima provedbe modela poticanja proizvodnje

# ministarstvo poljoprivrede, šumarstva i vodnoga gospodarstva

**1990**

Na temelju članka 26., 27., 34., 35., 47., 48. i
54. Zakona o državnoj potpori u poljoprivredi, ribarstvu i šumarstvu (»Narodne
novine«, br. 87/02., 117/03., 82/04., 12/05.),
ministar poljoprivrede, šumarstva i vodnoga gospodarstva donosi

## Pravilnik

### O IZMJENAMA I DOPUNAMA PRAVILNIKA O NAČINU I UVJETIMA PROVEDBE MODELA POTICANJA PROIZVODNJE

Članak 1.

U Pravilniku o načinu i uvjetima provedbe modela
poticanja proizvodnje (»Narodne novine«, br. 24/05) u
članku 2. stavku 1. riječi: »integrirani administrativni i kontrolni sustav (u
daljnjem tekstu: IAKS) kojeg čine sljedeći elementi« zamjenjuju se riječima:
»sljedeće elemente:«.

Stavak 2. briše se.

Članak 2.

U članku 14. stavku 4. riječi: »višegodišnjeg
ili« brišu se.

Članak 3.

Članak 18. mijenja se i glasi:

»(1) Korisnik podnosi zahtjev za poticaje za
ekstra djevičansko maslinovo ulje Ministarstvu jednom godišnje na obrascu br. 2, do 28. ve­ljače tekuće
godine za prodano i isporučeno ulje u prethodnoj godini.

(2) Iznimno za 2005. godinu, korisnik podnosi
zahtjev za poticaj iz stavka 1. ovoga članka polugodišnje, i to za prodano i
isporučeno ulje u razdoblju tekuće godine:

– siječanj – lipanj, do 31. srpnja

– srpanj – prosinac, do konca veljače 2006.
godine.

(3) Pri podnošenju zahtjeva iz stavka 1. i 2.
ovoga članka korisnik je dužan priložiti dokument o preradi ploda maslina
(obračun prerade) izdan od objekta koji je maslinu preradio, a iz kojeg su
razvidne ukupno prerađene količine ploda maslina i ukupno proizvedena količina
maslinova ulja.

(4) Zahtjev za poticaj iz stavka 1. i zahtjev za
poticaj iz stavka 2. ovoga članka koji se podnosi prvi put u tekućoj godini
mora sadržavati minimalno poticane količine.

(5) Uz svaki zahtjev iz stavka 1. i 2. ovoga
članka, korisnik je dužan priložiti račun ili ovjeren preslik
računa o prodaji, ukupni obračun po pojedinom zahtjevu za poticaj te potvrdu
izdanu od strane objekta koji obavlja preradu masline o razvrstavanju u ekstra
djevičansko maslinovo ulje, sukladno Pravilniku o temeljnim zahtjevima za ulje
od plodova maslina i komine maslina (»Narodne novine«, br.
35/99., 44/00. i 109/00.).«

Članak 4.

Iza članka 21. dodaje se novi članak 21a. koji
glasi:

»Poljoprivredno gospodarstvo – pravna osoba može
biti korisnik poticaja u stočarstvu ako je vlasnik životinje za koju podnosi
zahtjev.«

Članak 5.

U članku 22. stavak 5. mijenja se i glasi:

»(5) Objekti za preradu mlijeka upisani u
Upisnik ovlaštenih objekata za preradu mlijeka dužni su HSC-u dostaviti podatke
o otkupljenim količinama mlijeka po korisnicima, za razdoblje tekuće godine:

– siječanj – ožujak, do 10. travnja

– travanj – lipanj, do 10 srpnja

– srpanj – rujan, do 10. listopada

– listopad – prosinac, do 10. siječnja iduće
godine.

Iza stavka 5. dodaje se novi stavak 6. koji
glasi:

»(6) Iznimno za 2005. godinu, objekti za preradu
mlijeka upisani u Upisnik ovlaštenih objekata za preradu mlijeka dužni su HSC-u
dostaviti podatke o otkupljenim količinama mlijeka po korisnicima, do 10-og u
mjesecu za prethodni mjesec.«

Dosadašnji stavak 6. postaje stavak 7.

Članak 6.

Članak 23. mijenja se i glasi:

»(1) Korisnik podnosi zahtjev za poticaj za tov
junadi i tov svinja (domaćeg podrijetla ili podrijetlom iz uvoza) HSC-u polugodiš­nje na obrascu br. 5, i
to za razdoblje tekuće godine:

– siječanj – lipanj, do 31. srpnja

– srpanj – prosinac, do 31. siječnja iduće
godine.

(2) Iznimno za 2005. godinu, korisnik podnosi
zahtjev za poticaj iz stavka 1. ovoga članka tromjesečno, i to za razdoblje
tekuće godine:

– siječanj – ožujak, do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja 2006.
godine.

(3) Zahtjev za poticaj koji se podnosi prvi put
za tekuću godinu mora sadržavati minimalno poticani broj grla iz Dodatka III.
Zakona, koja su isporučena.

(4) Korisnik uz zahtjev iz stavka 1. i 2. ovoga
članka prilaže, račun ili otpremnicu te Izvod iz zapisnika s linije klanja za
svinje i junad.

(5) Isplata poticaja iz stavka 1. i 2. ovoga
članka obavlja se na temelju utvrđenih klasa zaklanih grla na liniji klanja
prema tablicama 2. i 3. koje su sastavni dio ovog Pravilnika.

(6) Korisnik je dužan pri stavljanju grla u tov
podnijeti HSC-u dokaz o stavljanju grla u tov, na Obrascu br.
5a.

(7) Datum prijave grla u tov uzima se kao
početak trajanja obvezatnog razdoblja tova iz članka 35. Zakona.

(8) Ako korisnik kupi grla za koja već postoji
dokaz stavljanja grla u tov dužan je ista prijaviti u područnu stočarsku službu
na Obrascu br. 5a u roku 30 dana od dana kupnje.

(9) Korisnik ne ostvaruje pravo na poticaj za
grlo koje je ranije izlučeno iz tova zbog opravdanih razloga navedenih u članku
50. ovoga Pravilnika, ali ono ulazi u obračun minimalno poticane količine.«

Članak 7.

Članak 24. mijenja se i glasi:

»(1) Korisnik podnosi zahtjev za poticaj za tov
kunića HSC-u polugodišnje na obrascu br. 5, i to za
razdoblje tekuće godine:

– siječanj – lipanj, do 31. srpnja

– srpanj – prosinac, do 31. siječnja iduće
godine.

(2) Iznimno za 2005. godinu, korisnik podnosi
zahtjev za poticaj iz stavka 1. ovoga članka tromjesečno, i to za razdoblje
tekuće godine:

– siječanj – ožujak, do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja 2006.
godine.

(3) Uz zahtjev iz stavka 1. i 2. ovoga članka
potrebno je priloži­ti potvrdu ovlaštenoga veterinarskog inspektora o broju
zaklanih grla.«

Članak 8.

Članak 25. mijenja se i glasi:

»(1) Korisnik poticaja za prodaju domaće teladi
za tov je vlasnik teleta.

(2) Korisnik podnosi zahtjev za poticaj za
prodaju domaće teladi za tov HSC-u polugodišnje na obrascu br.
5, i to za razdoblje tekuće godine:

– siječanj – lipanj, do 31. srpnja

– srpanj – prosinac, 31. siječnja iduće godine.

(3) Iznimno za 2005., korisnik podnosi zahtjev
za poticaj iz stav­ka 1. ovoga članka tromjesečno, i to za razdoblje tekuće
godine:

– siječanj – ožujak, do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja 2006.
godine.

(4) Korisnik poticaja iz stavka 1. i 2. ovoga članka
ostvaruje nakon što HSC utvrdi da je navedeno grlo prijavljeno u tov.

(5) Uz zahtjev za poticaj korisnik prilaže dokaz
iz kojeg je raz­vidna težina teleta (do 130 kg) – vagarinka, potvrda o označavanju – putni list, račun ili
otpremnicu.«

Članak 9.

U članku 26. stavak 1. mijenja se i glasi:

»(1) Korisnik podnosi zahtjev za poticaj za
uzgoj i držanje rasplodne stoke iz članka 14. Zakona i za uzgoj uzgojno
valjanih (matičnih) grla HSC–u, na obrascu br. 5. i
obrascu br. 5.b jednom godišnje od 1. veljače do 15.
rujna, a za pčelinje zajednice od 1. travnja do 31. kolovoza.«

Članak 10.

Članak 28. mijenja se i glasi:

»(1) Korisnik podnosi zahtjev za poticaj za
žensku telad i ždrebad do 6 mjeseci starosti HSC-u polugodišnje na obrascu br. 5, i to za razdoblje tekuće godine:

– siječanj – lipanj, do 31. srpnja

– srpanj – prosinac, do siječnja iduće godine.

(2) Iznimno za 2005., korisnik podnosi zahtjev
za poticaj iz stavka 1. ovoga članka tromjesečno, i to za razdoblje tekuće
godine:

– siječanj – ožujak, do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja 2006.
godine.

(3) Zahtjev za poticaj koji se podnosi prvi put
mora sadržavati minimalno poticani broj ženske teladi ili ždrebadi iz Dodatka
III. Zakona, koja su uzgojena u tekućoj godini.

(4) Korisnik je dužan žensku telad uzgojiti do
reprodukcijske dobi i držati do poroda ili ih može prodati za rasplod nakon
utvrđene bređosti.

(5) Korisnik je dužan žensku ždrebad uzgojiti do
reprodukcijske dobi.«

Članak 11.

U članku 32. iza stavka 2. dodaje se novi stavak
3. koji glasi:

»(3) Iznimno u 2005. godini odredba stavka 1. ne
primjenjuje se za fizičke i pravne osobe koje se bave uzgojem autohtonih vrsta
bijele morske ribe i školjkaša na području Malostonskog zaljeva i Malog mora te
uzgojem školjkaša na području akvatorija ušća rijeke Krke, koje su u razdoblju od početka 2002. godine do
stupanja na snagu ovoga Pravilnika bile ovlaštenici koncesije ili koje
stupanjem na snagu ovoga Pravilnika imaju status ovlaštenika koncesije.«

Članak 12.

Članak 33. mijenja se i glasi:

»(1) Korisnik podnosi zahtjev za poticaje za
uzgoj autohtonih vrsta bijele morske ribe, školjaka, riblje mlađi, slatkovodne
ribe I. i II. skupine, ulov male plave ribe te proizvodnju ribljih proizvoda od
domaćeg ulova male plave ribe i od domaćeg uzgoja slatkovodnih i autohtonih
vrsta bijele morske ribe Ministarstvu polugodišnje na Obrascu br. 6, i to za razdoblje tekuće godine:

– siječanj – lipanj, do 31. srpnja

– srpanj – prosinac, do 31. siječnja iduće
godine.

(2) Iznimno za 2005. godinu, korisnik podnosi
zahtjev za poticaje iz stavka 1. ovoga članka tromjesečno, i to za razdoblje
tekuće godine:

– siječanj – ožujak, do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja 2006.
godine.

(3) Kada korisnik kupuje ribu i/ili školjke za
prodaju ili vlastitu proizvodnju (mlađ), na tu količinu ne može ostvariti
poticaj, a to će prikazati u obračunskom razdoblju listopad – prosinac, odnosno
u narednim obračunskim razdobljima, tako da će količinu kupljene ribe i/ili
školjaka tijekom kalendarske godine prilikom obračuna poticaja oduzeti od
ukupne količine ribe i/ili školjaka za to razdoblje.

(4) Zahtjevu za poticaj iz stavka 1. i 2. ovoga
članka korisnik prilaže:

– Obračun novčanog poticaja u kojem je naznačena
vrsta i količina u kilogramima uzgojenih autohtonih vrsta bijele morske ribe,
dagnji, slatkovodne ribe I. i II. skupine, ulov male plave ribe te proizvodnju
ribljih proizvoda od domaćeg ulova male plave ribe i od domaćeg uzgoja
slatkovodnih i autohtonih vrsta bijele morske ribe (za ulov, preradu, uzgojene
ribe i dagnje) i u komadima (za uzgojenu riblju mlađ i kamenice) te ukupni
iznos novčanog poticaja za obračunsko razdoblje;

– Račune odnosno preslike računa za prodane i
isporučene količine i otpremnice odnosno preslike otpremnica uz račune koji
moraju biti ovjereni potpisom i žigom kupca uz čitljivo ispisano, velikim pisanim
slovima, ime i prezime kupca odnosno primatelja isporučene količine;

– Račune odnosno preslike računa ako su
proizvodi stavljeni u promet putem maloprodaje uz preslik
knjige popisa o nabavi i prodaji robe;

– Preslik ispunjenog
očevidnika o kružnim mrežama plivaricama odnosno
povlačnim mrežama kočama;

– Internu dokumentaciju o stavljanju u daljnju
proizvodnju.«

Članak 13.

Članak 35. mijenja se i glasi:

»(1) Korisnik podnosi zahtjev za poticaje u
ekološkoj biljnoj proizvodnji na način propisan člancima 11., 12., 17., 18.,
ovisno o vrsti poticaja, na obrascima br. 1., 2. i
2a.

(2) Korisnik usluge ekološke prerade ploda
maslina dužan je predati Rješenje o pravu korištenja znaka ekoproizvod
pravnoj ili fizičkoj osobi koja obavlja ekološku preradu ploda masline
najkasnije do 31. siječnja za prethodnu godinu.

(3) Korisnik podnosi zahtjev za poticaj za
ekstra djevičansko maslinovo ulje Ministarstvu jednom godišnje na obrascu br. 2, do 28. veljače tekuće godine.

(4) Iznimno za 2005. godinu, korisnik podnosi
zahtjev za poticaj iz stavka 3. ovoga članka polugodišnje, i to za prodano i
isporučeno ulje u razdoblju tekuće godine:

– siječanj – lipanj, do 31. srpnja

– srpanj – prosinac, do konca veljače 2006.
godine.

(5) Korisnik je uz zahtjev za poticaje iz stavka
3. ovoga članka dužan priložiti potvrdu izdanu od strane objekta koji obavlja
ekološku preradu masline o razvrstavanju u ekstra djevičansko maslinovo ulje,
sukladno Pravilniku o temeljnim zahtjevima za ulje od plodova maslina i komine
masline (»Narodne novine«, br. 35/99., 44/00. i
109/00.) kao i Rješenje o pravu korištenja znaka ekoproizvod.

(6) Korisnik podnosi zahtjev za poticaje u
ekološkoj proizvodnji u stočarstvu i ribarstvu, ovisno o vrsti poticaja, na
način:

1. za kravlje, ovčje i kozje mlijeko HSC-u jednom
godišnje na obrascu br. 4, u roku od 60 dana od
početka isporuke mlijeka za tekuću godinu

2. za tov stoke (junad, janjad, jarad, svinje)
HSC-u polugodišnje na obrascu br. 5, i to za
razdoblje tekuće godine kako slijedi:

– siječanj – lipanj, do 31. srpnja

– srpanj – prosinac, do 31. siječnja iduće
godine

3. iznimno za 2005. godinu za tov stoke (junad,
janjad, jarad, svinje) tromjesečno, i to za razdoblje tekuće godine kako
slijedi:

– siječanj – ožujak, do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja 2006.
godine

4. za rasplodnu stoku i pčelinje zajednice HSC-u
jednom godišnje na obrascu br. 5 i obrascu br. 5.b, od 1. veljače do 15. rujna, a kod pčelinjih
zajednica od 1. travnja do 31. kolovoza

5. za uzgoj autohtonih vrsta bijele morske ribe,
školjaka, riblje mlađi, slatkovodne ribe I. i II. skupine na obrascu br. 6, sukladno članku 32. ovoga Pravilnika.

(7) Korisnik je nakon podnošenja zahtjeva za
poticaje u ekološkoj proizvodnji dužan dostaviti Ministarstvu, uredu ili HSC-u
potvrdnicu izdanu od strane pravne osobe za provedbu postupka potvrđivanja nad
ekološkom proizvodnim u roku od 30 dana od dana njenog izdavanja, a najkasnije
do 15. prosinca tekuće godine i Rješenje o pravu korištenja znaka ekoproizvod izdano od Ministarstva u roku 30 dana od
njegovog izdavanja najkasnije do 15. prosinca tekuće godine.

(8) Objekti za preradu mlijeka iz stavka 6.
točke 1. ovoga članka upisani u Upisnik ovlaštenih objekata za preradu mlijeka
dužni su HSC-u dostaviti podatke o otkupljenim količinama mlijeka po
korisnicima, radi obračuna poticaja, za razdoblje tekuće godine:

– siječanj – ožujak, do 10. travnja

– travanj – lipanj, do 10. srpnja

– srpanj – rujan, do 10. listopada

– listopad – prosinac, do 10. siječnja iduće
godine.

(9) Iznimno za 2005. godinu, objekti za preradu
mlijeka iz stavka 5. točke 1. ovoga članka upisani u Upisnik ovlaštenih
objekata za preradu mlijeka dužni su HSC-u dostaviti podatke o otkupljenim
količinama po korisnicima, do 10-tog u mjesecu za protekli mjesec radi obračuna
poticaja.

(10) Ako otkup mlijeka iz stavka 6. točke 1.
ovoga članka organiziraju pravne osobe koje nisu upisane u Upisnik ovlaštenih
objekata za preradu mlijeka, dužne su svaki mjesec popis proizvođača s podacima
o otkupljenim količinama isporučenog mlijeka dostaviti ovlaštenim objektima za
preradu mlijeka koji su to mlijeko otkupili.«

Članak 14.

U članku 51. stavku 1. iza riječi: »minimalni
prinosi« briše se zarez i dodaju riječi: »ili usjev nije priznat sjemenskim,«.

Članak 15.

Članak 53. mijenja se i glasi:

»Prema podnesenim zahtjevima u tekućoj godini,
isplaćuju se:

1. poticaji po proizvodnoj površini – do konca
veljače iduće godine

2. iznimno od točke 1. ovoga članka, poticaji za
krušna žita, pivarski ječam, stočni ječam i uljanu repicu – do 30. rujna tekuće
godine

3. poticaji za duhan – do konca veljače iduće
godine

4. poticaji za sadni materijal – do 31. siječnja
iduće godine

5. poticaji za podizanje nasada, nasada hmelja i
lavande te matičnih nasada – u roku od 60 dana od dana zaprimanja zahtjeva za
isplatu

6. poticaji za preradu ploda masline – do 31.
ožujka tekuće godine

7. poticaji za ekstra djevičansko maslinovo ulje
– do 31. ožujka tekuće godine.

8. iznimno za 2005. godinu, poticaji za ekstra
djevičansko maslinovo ulje

– za zahtjeve do 31. siječnja – do konca veljače
tekuće godine

– za zahtjeve do 31. srpnja – do 31. kolovoza
tekuće godine.«

Članak 16.

Članak 54. mijenja se i glasi:

»Prema podnesenim zahtjevima u tekućoj godini,
isplaćuju se:

1. poticaji za mlijeko – u roku od 60 dana od
isteka tromjesečja u kojem je mlijeko predano

2. iznimno za 2005. godinu, poticaji za mlijeko –
u roku od 60 dana od isteka mjeseca u kojem je mlijeko predano

3. poticaji za tov junadi, svinja, kunića,
janjadi, jaradi

– za zahtjeve do 31. siječnja – do konca veljače
tekuće godine

– za zahtjeve do 31. srpnja – do 15. rujna
tekuće godine

4. iznimno za 2005. godinu poticaji za tov
junadi, svinja, kunića, janjadi, jaradi

– za zahtjeve do 31. siječnja – do konca veljače
tekuće godine

– za zahtjeve do 30. travnja – do 15. lipnja
tekuće godine

– za zahtjeve do 31. srpnja – do 15. rujna
tekuće godine

– za zahtjeve do 31. listopada – do 15. prosinca
tekuće godine

5. poticaji za prodaju domaće teladi za tov

– za zahtjeve do 31. siječnja – do konca veljače
tekuće godine

– za zahtjeve do 31. srpnja – do 15. rujna
tekuće godine

6. iznimno za 2005. godinu poticaji za prodaju
domaće teladi za tov

– za zahtjeve do 31. siječnja – do konca veljače
tekuće godine

– za zahtjeve do 30. travnja – do 15. lipnja
tekuće godine

– za zahtjeve do 31. srpnja – do 15. rujna
tekuće godine

– za zahtjeve do 31. listopada – do 15. prosinca
tekuće godine

7. poticaji za uzgoj i držanje rasplodne stoke
iz članka 14. Zakona i za uzgoj uzgojno valjanih (matičnih) grla – do konca
veljače iduće godine

8. poticaji za žensku telad i ždrebad

– za zahtjeve do 31. siječnja – do konca veljače
tekuće godine

– za zahtjeve do 31. srpnja – do 15. rujna
tekuće godine

9. iznimno za 2005. godinu poticaji za žensku
telad i ždrebad

– za zahtjeve do 31. siječnja – do konca veljače
tekuće godine

– za zahtjeve do 30. travnja – do 15. lipnja
tekuće godine

– za zahtjeve do 31. srpnja – do 15. rujna
tekuće godine

– za zahtjeve do 31. listopada – do 15. prosinca
tekuće godine

10. poticaji za bikove i nerastove
– u roku 60 dana od dana podnošenja zahtjeva

11. poticaji za spermu uzgojno valjanih
životinja

– za zahtjeve do 31. siječnja – do konca veljače
tekuće godine

– za zahtjeve do 31. srpnja – do 15. rujna
tekuće godine.«

Članak 17.

Članak 55. mijenja se i glasi:

»Prema podnesenim zahtjevima u tekućoj godini,
isplaćuju se:

1. poticaji za uzgoj autohtonih vrsta bijele
morske ribe, školjaka, riblje mlađi, slatkovodne ribe I. i II. skupine, ulov
male plave ribe te proizvodnju ribljih proizvoda od domaćeg ulova male plave
ribe i od domaćeg uzgoja slatkovodnih i autohtonih vrsta bijele morske ribe

– za zahtjeve do 31. siječnja – do konca veljače
tekuće godine

– za zahtjeve do 31. srpnja – do 31. kolovoza
tekuće godine

2. iznimno za 2005. godinu, poticaji za uzgoj
autohtonih vrsta bijele morske ribe, školjaka, riblje mlađi, slatkovodne ribe
I. i II. skupine, ulov male plave ribe te proizvodnju ribljih proizvoda od
domaćeg ulova male plave ribe i od domaćeg uzgoja slatkovodnih i autohtonih
vrsta bijele morske ribe

– za zahtjeve do 31. siječnja – do konca veljače
tekuće godine

– za zahtjeve do 30. travnja – do 31. svibnja
tekuće godine

– za zahtjeve do 31. srpnja – do 31. kolovoza
tekuće godine

– za zahtjeve do 31. listopada – do 30.
studenoga tekuće godine.«

Članak 18.

U članku 58. iza riječi: »odredbama članka«
dodaje se broj »11.«.

Članak 19.

Članak 59. mijenja se i glasi:

»Zahtjev za poticaj za prodaju domaće teladi za
tov prodanu u razdoblju od 25. lipnja 2004. godine do stupanja na snagu ovoga
Pravilnika podnosi se sukladno odredbama članka 25. ovoga Pravilnika.«

Članak 20.

U članku 60. iza zagrada briše se točka i dodaju
riječi », osim odredbi iz članka 58. ovoga Pravilnika«.

Članak 21.

Ovaj Pravilnik stupa na snagu danom objave u
»Narodnim novinama«.

Klasa: 011-02/05-01/51

Urbroj: 525-01-05-2

Zagreb, 29. kolovoza 2005.

Ministar

poljoprivrede, šumarstva

i vodnoga gospodarstva

**Petar Čobanković**, v. r.

Pravilnik, NN 105/2005-1990